Un cățel a fost salvat la limită după ce s-a aventurat pe suprafața unui lac înghețat
Un border collie din statul american Minnesota a dat de necaz.
Cățelul - un pui - a fugit din curtea stăpânilor și s-a aventurat pe suprafața unui lac înghețat din apropiere. Ajuns departe de mal, nu a mai îndrăznit să se întoarcă.
Norocul lui a fost că un trecător i-a auzit scheunatul și l-a alertat pe șerif. O polițistă a reușit să ajungă la câine la bordul unui caiac.
Apoi, cu voce blândă și multe rugăminți, l-a înduplecat pe aventurosul câine să urce în ambarcațiunea care a fost trasă la mal de un alt agent.
Cățelul - botezat Honey- a ajuns apoi în brațele stăpâneit, care îl căuta îngrijorată.